goeters | Rosalind Franklin
Archive for the 'goeters' Category
Sleutelwoorde:budapest; hero's square; grypdief
Moet my nie bel nie
Oktober 4, 2009 in goeters
As ek iemand kan martel, dan sal dit beslis die eienaar van 'n telebemarkingsmaatskappy wees. Die jongste een wat my gebel het was 8 uur in die aand.
"Hallo mrs. Franklin, do you have a moment so that I can tell you about a promotion, because you are such a valued customer."
Nee, ek het nie tyd nie en moet my nooit, ooit weer bel nie. Tik in daar op jou rekenaar. "Die vrou is 'n moerse teef, moet haar nooit weer bel nie."
"So, you don't even want to hear what this wonderful offer?"
Nee, want ek het nie vir 'n kompetisie ingeskryf nie. Ek soek nie afslag nie. En ek weer daar issie iets in die lewe soos gratis nie. Gaan weg.
En so gaan dit, drie tot vier keer 'n week. Mense wat vir my heen en weer cheek as ek nie belangstel nie. Ander gooi die foon in my oor neer. Niks totsiens nie, net doef in my oor as ek nie skree: JA! nie
Ek is al van 1996 by MTN en elke fokken week bel Vodacom en Cell C my – wil tot vir my 2 gratis selfone gee as ek tog net na hulle toe oorkom. Ek gaan nie, ek sal nooit nie. Al kry ek 100 selfone verniet.
En as ek nie die gratis selfone, die lilo en opblaas strykyster "verniet" wil hê nie, dan is die klein kak aan die ander kant van die foon vir my vies. Niks in die lewe is verniet nie.
Soos in, waar val jy uit? Wie dink jy is jy, om vir my te back chat?
Dink mense regtig ek het nie goeie versekering nie? Ek is nie die persoon om te bel vir onversekerde onpadwaardige voertuie nie, broer, maar ek kan wel dink wie jy kan bel.
En waar kry hierdie mense my naam en nommer? Wie gee dit uit en waar word dit gekoop en verkoop?
Hulle bel ook altyd van 'n private number af, sodat jy nie kan terugbel en kla nie. Mnsfisfo…word die naam gemompel. Niemand weet wie en waar kom die maatskappy vandaan wat deur die kontrakteur gesubkontrakteur, wat aangestel is deur iemand om die kak versekering aan jou af te smeer nie. Kom met so laaaang storie.
O ja en alles word opgeneem word quality controll en protection. My gat.
Die beste een nog het vir Liefie gebel en gesê ons het 'n opblaasbed gewen maar die aflewering sal R150 kos! En hulle het aangehou en aangehou wanneer stuur ons nou die geld sodat ons prys kan afgelewer word. Ek wonder hoeveel mense het geval hiervoor, want die flippen bed kos nie eens soveel nie.
Het hulle nie teen die tyd al besef Rosalind Franklin wil nie saamspeel nie?
Ek is verlief op . . .
September 30, 2009 in goeters
Sleutelwoorde:ava gardner, cathrine deneuve, daniel day lewis, desmond tutu, dezil washington, kristen scott thomas, lena olin, marlene dietrich, ray fiennes, verlief
Ek is verlief op baie mense, maar ek wil hulle nooit ontmoet nie, en in die gevalle waar hulle dood is, sou ek nooit wou nie. Dit is veraf beelde vir my.
Sensualiteit en erotika gaan vir my oor grense heen – die verwysingsraamwerk wat vir my mooi is, word val nie binne bepaalde norme nie. Ek bepaal self wat ek van hou.
Ek is verlief op Cathrine Deneuve, hoe ouer sy word hoe meer verstommend, asemrowend raak sy. Die vol Franse films waarin sy speel spreek van haar. Sy gryp jou aan of jy wil of nie.
Ek was nog altyd verlief op Marlene Dietrich, op haar films, haar musiek, rokerige stem, enigmatiese en moeilike persoonlikheid en deursettingsvermoë gedurende WW II – toe sy die Nazi's 'n vinger gewys het.
Haar "sense of style and fashion" – sy was na alles die eerste vrou wat die broekpak mode gemaak het in die 1930's. En steeds bly sy die een vrou wat goed lyk met 'n sigaret.
Hoe ouer Denzil Washington word, hoe meer raak ek verlief op hom. Mens hoor nooit dat hy betrokke is in Hollywood se smet nie. Baie sexy man.
Die dag toe Lena Olin met 'n bolkuil voor die spieël – wat in skerwe was – gestaan het in The Unbearable Lightness of Being byna 20 jaar gelede, toe ek die fliek gesien het, het ek op haar verlief geraak. Sedertdien het my gevoel vir haar niks getaan nie. Sy speel in flieks wat 'n mens emosioneel uitdaag.
Ava Gardner was die mees ongoddelik mooiste vrou op aarde – ooit. Ek bedoel soos in, daar was en is nog nooit so 'n pragtige mens nie. Gaan kyk net 'n bietjie op Google images na haar, of probeer 'n fliek kry. Jy het nog nie so iets gesien nie. As jy nie op haar verlief is nie, gaan praat met iemand daaroor! 🙂
Ek is verlief op Kristen Scott Thomas en Ralph Fiennes, beide het net daai iets, daai spesiale iets wat hulle so aantreklik maak. En toe hulle saam in The English Patient was . . . Fiennes is tot vir my nice as hy evil karakters speel. Veral as hy evil is.
Ek is verlief op Desmond Tutu se guts, die manier waarop hy se wat in sy hart is en nie wat hy "dink ander wil hoor nie". Ek is verlief op die man, die mens, die leier, die ware gelowige – as net 10% van ons leiers so is, sal die wêreld 'n beter plek wees. Ek is verlief op sy hart, sy brein, sy verstand, sy sin vir humor, sy mensch-wees en sy respek vir homself en ander.
Ek is al jare des jare verlief op Daniël Day Lewis – die mooiste man op aarde. Ook die beste akteur.